CELEX: 52008HB0002
Language: mt
Date: 2008-04-30 00:00:00
Title: Rakkomandazzjoni tal-Bank Ċentrali Ewropew tat- 30 ta' April 2008 lill-Kunsill ta' l-Unjoni Ewropea dwar l-awdituri esterni tal-Bank Ċentrali Ewropew (BĊE/2008/2)

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 114/1
            
         
      RAKKOMANDAZZJONI TAL-BANK ĊENTRALI EWROPEW
   
   tat-30 ta' April 2008
   lill-Kunsill ta' l-Unjoni Ewropea dwar l-awdituri esterni tal-Bank Ċentrali Ewropew
   (BĊE/2008/2)
   (2008/C 114/01)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b'mod partikolari l-Artikolu 27.1,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali ta' l-Eurosistema huma vverifikati minn awdituri esterni indipendenti rrikkmandati mill-Kunsill Governattiv tal-BĊE u approvati mill-Kunsill ta' l-Unjoni Ewropea.
            
         
               (2)
            
            
               Il-mandat ta' l-awdituri esterni ta' bħalissa tal-BĊE spiċċa wara l-verifika għas-sena finanzjarja 2007. Għalhekk jinħtieġ li jinħatru awdituri esterni mis-sena finanzjarja 2008.
            
         
               (3)
            
            
               Il-BĊE għażel lil PricewaterhouseCoopers Aktiengesellschaft Wirtschaftsprüfungsgesellschaft bħala l-awdituri esterni tiegħu għas-snin finanzjarji 2008 sa 2012,
            
         ADOTTA DIN IR-RAKKOMANDAZZJONI:
   Huwa rrikkmandat li PricewaterhouseCoopers Aktiengesellschaft Wirtschaftsprüfungsgesellschaft għandhom jinħatru bħala l-awdituri esterni tal-BĊE għas-snin finanzjarji 2008 sa 2012.
   
      Magħmula fi Frankfurt am Main, fit-30 ta' April 2008.
      
         
            Il-President tal-BĊE
         
         Jean-Claude TRICHET